Die N.P. van Wyk Louw-medalje word deur die Suid-Afrikaanse Akademie vir Wetenskap en Kuns toegeken aan ‘n persoon ter erkenning van sy volgehoue bydrae oor lange jare tot ‘n vertakking of vertakkings van die geesteswetenskappe en die bevordering van die Afrikaanse taal en kultuur. Ontvangers van die medalje was onder andere prof. Hennie Rossouw in 1994, prof. Elize Botha in 1995, prof. Jaap Steyn in 2000 en prof. Willie Jonker in 2001.